Pri ogledu starega dela knjižnice lahko vidimo okoli 2000 knjig, tiskanih med letoma 1510 in 1800. Celotna samostanska knjižnica pa je originalno štela blizu 25.000 knjig. Precejšnjo škodo je utrpela po letu 1917, ko so jo bili zaradi bližine soške fronte prisiljeni preseliti v Krško. Predvsem med drugo svetovno vojno in po njej so bile knjige v Krškem prepuščene na milost in nemilost komurkoli, z njimi so celo kurili. Tako se je ohranila le desetina prvotnega knjižnega fonda.